**Pædagogisk rengøringsmedarbejder til beskyttet beskæftigelse (§103) – Me-Tri, Skovbrynet, Langagerparken og Engdraget**

Har du lyst og motivation for at kombinere rengøring med en pædagogisk tilgang? Vil du være med til at skabe en meningsfuld hverdag for en mindre gruppe af borgere i beskyttet beskæftigelse?

Vi søger en engageret og inkluderende rengøringsmedarbejder med en pædagogisk tilgang, der kan vejlede og støtte borgere i §103-beskyttet beskæftigelse i deres deltagelse i rengøringsopgaver. Stillingen dækker vores to bostøttetilbud Langagerparken og Engdraget samt vores to dagtilbud Me-Tri og Skovbrynet. Du vil have ansættelse på Me-Tri i Skjern.

Om jobbet

Som pædagogisk rengøringsmedarbejder får du en vigtig rolle i at sikre rene og indbydende omgivelser, samtidig med at du understøtter borgernes udvikling og mestring af arbejdsopgaver. Dine primære opgaver vil være:

* Planlægning og udførelse af daglige rengøringsopgaver i samarbejde med borgerne.
* Vejledning og støtte til borgerne i deres deltagelse, så de oplever succes og udvikler kompetencer.
* Sikre et trygt og motiverende arbejdsmiljø, hvor borgerne føler sig inkluderet og værdsat.
* Samarbejde med det øvrige personale for at skabe en struktureret og pædagogisk hverdag.
* Sikre en høj rengøringsstandard på Langagerparken, Engdraget, Me-Tri og Skovbrynet.

Vi kunne ønske dig, der:

* Har erfaring med rengøring – gerne i en institutionel sammenhæng.
* Har en pædagogisk tilgang og evner at motivere og vejlede mennesker med særlige behov.
* Er rummelig, tålmodig og ser muligheder frem for begrænsninger.
  + Kan arbejde struktureret og selvstændigt, men også indgå i et tværfagligt samarbejde.
  + Har en positiv og anerkendende tilgang til arbejdet.

Vi tilbyder dig:

* En meningsfuld stilling, hvor du gør en forskel i hverdagen for borgerne.
* En arbejdsplads med fokus på trivsel, udvikling og samarbejde.
* Mulighed for faglig udvikling inden for både rengøring og pædagogik.
* Et engageret team, der støtter hinanden og arbejder med en inkluderende tilgang.

Stillingen er som udgangspunkt på 30 timer med arbejdstid i dagtimer mandag til fredag.

Løn og ansættelsesvilkår efter gældende overenskomst.

Vi glæder os til at høre fra dig!

Ansøgningsfrist 20.04.2025 kl. 24:00

Kontakt:

Kristina Britt Olesen, daglig leder 25531955, eller

Faglig koordinator Ulrikke Vestergaard 24597835

Ansættelsessamtaler: 23.04.2025

Tiltrædelse: Hurtigst muligt eller 01.06.2025

Vil du vide mere? Kontakt daglig leder Kristina Britt Olesen 25531955, eller

Faglig koordinator Ulrikke Vestergaard 24597835, eller besøg vores hjemmeside handicapogpsykiatri.rksk.dk for yderligere information.